# Canon EOS 1200D

La Canon EOS 1200D és una càmera reflex digital de Canon.
L'any 1987, Canon va llençar la gamma de càmeres rèflex digitals amb l'acrònim EOS (Electro-Optical-System o Sistema Electro òptic). En aquesta gamma trobem una gran quantitat de càmeres anomenades de la mateixa manera "Canon EOS" i un nombre a continuació. Quant més petit és aquest nombre les característiques de la càmera milloren i el preu augmenta. Per tant, la Canon EOS 1200D és una càmera de molt bona qualitat però alhora assequible i recomanable per a aprenents.
En adquirir-ne una, s'inclou el cos de la càmera en sí, un objectiu normal de 18-55mm, la bateria, el carregador, els cables necessaris, la corretja i guies/manuals d'ús.

## Característiques

La Canon EOS 1200D té un llistat de característiques entre les quals trobem les següents:
* Realitza tant fotos, de 18 megapíxels, com vídeos.
* Quan disminueixen els nivells d'il·luminació, la càmera augmenta la sensibilitat a la llum per tal que es puguin seguir veient imatges nitides sense sempre tenir la necessitat de fer servir el flaix que ja té incorporat.
* Utilitza tota la informació de l'escena que s'està captant tant sigui un paisatge com un retrar per tal d'establir els ajustaments més adequats.
* Hi ha una aplicació guia que ajuda a explorar tots els controls i les funcions de la càmera. Aquesta conté, per exemple, tutorials i exercicis interactius.
* Disseny ergonòmic: visor òptic, controls senzills i intuitius, una pantalla LCD de 3".
* Aquesta càmera té també una grans característiques de les càmeres rèflex digitals: enfoca el motiu principal i l'ailla del fons amb un suau desenfocament.
* Té filtres creatius com l'ull de peix, el granulat, el blanc i negre...
* És possible mantenir l'enfocament en col·locar els motius sota un dels 9 punts d'enfocament de la Canon EOS 1200D obtenint així la composició desitjada.
* Accepta molts altres objectius com els EF i EF-S de Canon, per tant, es poden arribar a conseguir fotografies amb molts putns de vista diferents.

## Modes

En aquest model trobem en la rodeta situada a la part superior dreta els 13 modes diferents que es poden fer servir:
Primer trobem tots aquells que no són automàtics, en el cas d'aquesta càmera en tenim quatre: el manual total, el de prioritat de l'apertura, el de prioritat de la velocitat i el mode programat.
Després venen tots els automàtics, 8 en total. Entre tots aquests trobem modes com l'automàtic intel·ligent, el de retrats, el de paisatges o bé el de moviment.
Per útlim, trobem el mode de vídeo. En seleccionar-lo la càmera ja canvia el que es mostra a la pantalla i et facilita grabar.

## Accessoris

La Canon EOS 1200D, com pràcticament totes les altres càmeres d'aquesta gamma, accepta una gran varietat d'accessoris. Els següents són els especifics que sí accepta aquest model:
Objectius: Com ha estat mencionat prèviament a les característiques, aquesta és una càmera a la qual se li pot anar canviant l'objectiu, per tant, tots aquells que són compatibles són accessoris que ens permeten obtenir resultats molt diferents. Alguns exemples són el Canon EF-S 10-18mm f/4.5-5.6 IS STM o bé el Canon EF-S 55-250mm f/4-5.6 IS STM.
Flaixos: Aquesta càmera ja té un flaix incorporat però si l'usuari ho desitja pot adquirir-ne un a més a més que es pot acoblar a la part superior d'aquesta. Alguns exemples són el Canon Speedlite 90EX o bé el Canon Macro Ring Lite MR-14EX II.
Alimentació: Aquests són tots aquells accesoris que tenen una estricta relació amb la bateria de la càmera i ja poden ser bateries com carregadors o adaptadors.
Estoigs: Necessaris per a facilitar el fet de carregar la càmera amb tots els altres accessoris de manera més còmoda. És a més a més important per a la protecció d'aquesta. N'hi ha de molts tipus diferents (colors, mida, compartiments...)
Cables i altres: Accessoris que es connecten a la càmera amb una gran varietat d'usos.

## Premis i reconeixements

La Canon EOS 1200D va obtenir el premi "Eisa Award" per ser el millor producte de 2014-2015 pel que feia a les DSLR.

## Referències

* ↑ «Canon Global» (en anglès). [Consulta: 13 desembre 2018].
* ↑ España,www.canon.es, Canon. «Canon EOS 1200D - Cámaras EOS: Réflex Digitales y Compactas de Sistema» (en espanyol europeu). [Consulta: 13 desembre 2018].
* ↑ «¿Disparar en M, Av, Tv, o P?» (en espanyol europeu), 08-11-2013. Arxivat de l'original el 2018-01-26. [Consulta: 13 desembre 2018].
* ↑ España,www.canon.es, Canon. «Canon EOS 1200D-Accesorios - Cámaras EOS: Réflex Digitales y Compactas de Sistema» (en espanyol europeu). Arxivat de l'original el 2016-12-14. [Consulta: 13 desembre 2018].